ஐராவதம் மகாதேவன்

ஐராவதம் மகாதேவன் (Iravatham Mahadevan) (அக்டோபர் 2, 1930–நவம்பர் 26, 2018) பத்மஸ்ரீ விருது பெற்ற தமிழக கல்வெட்டு ஆராய்ச்சியாளர் ஆவார்.கல்வெட்டியல் ஆய்வறிஞர், முன்னாள் தினமணி ஆசிரியர் ஐராவதம் மகாதேவன் காலமானார்..!Iravatham Mahadevan

 வாழ்க்கைக் குறிப்பு  
இவர் அக்டோபர் 2, 1930இல் திருச்சிராப்பள்ளியில் உள்ள மண்ணச்சநல்லூரில் பிறந்தார்.வரலாறு மின்னிதழ் இவர் திருச்சியில் உள்ள வளனார் கல்லூரியிலும், பின்னர் சென்னைப் பல்கலைக்கழகத்திலும் கல்வி பயின்றார்.

 தொழில் முறை வாழ்க்கை  
1954-இலிருந்து 1981-வரை இந்திய ஆட்சிப் பணியிலும், 1987 - 1991 வரை தினமணி இதழின் ஆசிரியராகவும் பணிபுரிந்தார்.ஐராவதம் மகாதேவன் சிந்து எழுத்துகள், பிராமி எழுத்துகள் (குறிப்பாகத் தமிழ் பிராமி எழுத்துகள்) மீதான ஆர்வம் அவரைக் கல்வெட்டு எழுத்தியலின் மீது ஈர்த்தது. முதலில் பழங்கால நாணயங்களைப் பற்றி ஆராய்ச்சி செய்த மகாதேவன், பின்னர்க் கல்வெட்டு எழுத்துகளைப் பற்றிய ஆய்வுகளை மேற்கொண்டார்.Mahadevan  Interview: Full Text - harappa.com

 கோலாலம்பூர் முதல் உலகத்தமிழ் மாநாட்டில் பங்கேற்பு 
1966 ஆம் ஆண்டு மலேசியத் தலைநகர் கோலாலம்பூரில் நடைபெற்ற முதல் உலகத் தமிழ் மாநாட்டில் மகாதேவன் கலந்து கொண்டார். கரூர் அருகே புகலூரில் காணப்பட்ட குகையெழுத்துகளில் கூறப்பட்டிருந்த செய்தியை (அரசர்களின் பெயர்கள்) வெளிக்கொணர்ந்ததை ஒட்டி அவர் மாநாட்டிற்கு அழைக்கப்பட்டிருந்தார். அதே ஆண்டு தமிழ் பிராமி எழுத்துகளுக்கான திரட்டு ஒன்றை வெளியிட்டார்.

 சிந்து எழுத்துகள் பற்றிய ஆய்வு 
1970-ஆம் ஆண்டு புகழ்பெற்ற சவகர்லால் நேரு ஆய்வு உதவித்தொகை கிடைக்கப் பெற்று சிந்து சமவெளி எழுத்துகளைப் பற்றிய ஆய்வு மேற்கொள்ளுமாறு அவருக்குப் பணிக்கப்பட்டது. பல ஆண்டு கால ஆய்வுக்குப் பின், சிந்து நாகரிக எழுத்துகள் திராவிட எழுத்து வகையைச் சேர்ந்தவையே என்பது மகாதேவனின் கருத்து.harappa.com interviewhttp://www.bbc.co.uk/tamil/science/2014/11/141118_indusvalleydravidian

 விருதுகள் 
சூலை 8, 2001 அன்று வட அமெரிக்கத் தமிழ்ச்சங்கத்தின் இடெட்ராட்டு நகரில் நடைபெற்ற ஆண்டு நாளன்று, ஐராவதத்திற்கு பேரவையின் "மாட்சிமைப்பரிசு" சிந்து நதி சமவெளி நாகரீகம் தமிழர்களுடையதுதான் என்பதனை ஆதாரப்பூர்வமாக நிறுவியதற்காக அளிக்கப்பட்டது. அவர் கிருமகன் இவருடைய  சார்பில் பரிசைப் பெற்றுக்கொண்டார். இந்திய அரசு வழங்கும் 2009 ஆம் ஆண்டிற்கான பத்ம ஸ்ரீ விருதை இவர் பெற்றார்.http://in.news.yahoo.com/43/20090126/812/tnl-list-of-padma-awardees.html இந்திய அரசு நிறுவனமான செம்மொழித் தமிழாய்வு மத்திய நிறுவனம் வழங்கும் 2009 - 2010 ஆம் ஆண்டிற்கான தொல்காப்பியர் விருது இவருக்கு வழங்கப்பட்டது.http://epaper.dinamani.com/170486/Dinamani-Madurai/10-10-2013#page/12/2

 எழுதிய நூல்கள் மற்றும் ஆராய்ச்சி கட்டுரைகள்
 The Indus Script : Texts, Concordance and Tables (1977)
 Early Tamil Epigraphy, from the Earliest Times to the Sixth Century A.D (2003)
 Corpus of Tamil-Brahmi inscriptions (1966)
 The Indus Script: Texts, Concordance and Tables (1977)
 Early Tamil Epigraphy : From the Earliest Times to the Sixth Century A.D. (Harvard Oriental Series, 62) (2003)
 Early Tamil Epigraphy : Tamil-Brahmi Inscriptions. Revised and Enlarged Second Edition: Volume 1 (:en: Central Institute of Classical Tamil) (2014)
 Akam and Puram : 'Address' Signs of the Indus Script (2010)
 Dravidian Proof of the Indus Script via the Rig Veda: A Case Study (2014)
Toponyms, Directions and Tribal Names in the Indus Script (Archaeopress) (2017)

 மேற்கோள்கள் 

 வெளி இணைப்புகள் 
 ஐராவதம் மகாதேவன் ஆய்வு கட்டுரைகளை PDF வடிவில் பெற
 இவரது பேட்டி
 கொடுமணல் தாழியில் பழந் தமிழ்ச்சொற்கள் - வரலாறு மின்னிதழில் ஐ.மா அவர்களின் கட்டுரை
 தமிழகக் குகைக் கல்வெட்டுகளில் சமணம் - வரலாறு மின்னிதழில் ஐ.மா அவர்களின் கட்டுரை
 சங்ககாலத் தமிழகத்தில் முதல் அறிவொளி இயக்கம் - 2 - வரலாறு மின்னிதழில் ஐ.மா அவர்களின் கட்டுரை
 சங்ககாலத் தமிழகத்தில் முதல் அறிவொளி இயக்கம் - 1
 நக்கன் : ஒரு சொல்லாய்வு
 பிள்ளையார்பட்டி கல்வெட்டுக்கள் குறித்த கட்டுரை - வரலாறு மின்னிதழில்
 ஐராவதம் மகாதேவன் - www.harappa.com 

பகுப்பு:தமிழக அறிவியலாளர்கள்
பகுப்பு:தமிழ் கல்வெட்டு ஆய்வாளர்கள்
பகுப்பு:1930 பிறப்புகள்
பகுப்பு:திருச்சி மாவட்ட மக்கள்
பகுப்பு:பத்மசிறீ விருது பெற்ற தமிழர்கள்
பகுப்பு:இயல் விருது பெற்றவர்கள்
பகுப்பு:2018 இறப்புகள்
பகுப்பு:இந்திய இந்தியவியலாளர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:இந்தியக் கல்வெட்டியலாளர்கள்